Jegersberg gård rehabiliterings- og kompetansesenter for rusmiddelavhengige kom i stand etter initiativ fra Kristiansand kommune i 2007. I samarbeid med Sørlandet sykehus, Knutepunkt Sørlandet, naboen Universitetet i Agder, Fengselsvesenet, brukerorganisasjoner, ideelle organisasjoner, NAV, næringslivet, Husbanken og fagbevegelse er dette tilbudet blitt en realitet. Rehabiliteringssenteret er helt medikamentfritt og driver gården med tamhøns og hester og eget ridesenter.